Държавен вестник, бр. 81, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  81
ПОСТАНОВЛЕНИЕ № 308
ОТ 26 СЕПТЕМВРИ 2014 Г.
за одобряване на допълнителни разходи по 
бюджета на Министерството на здравеопаз­
ването за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни раз­
ходи в размер 11 000 000 лв. по бюджета 
на Министерството на здравеопазването за 
2014 г. за:
1. държавни психиатрични болници – за 
изпълнение на проект за подобряване на пси­
хиатричната помощ в Република България;
2. регионални здравни инспекции, центро­
ве за спешна медицинска помощ и центрове за 
трансфузионна хематология – за изпълнение 
на проект за подобряване на организацията 
и координацията при оказване на спешна 
медицинска помощ;
3. държавни лечебни заведения за бол­
нична помощ – търговски дружества за 
медицинска апаратура и консумативи.
(2) Средствата по ал. 1 да се осигурят чрез 
преструктуриране на разходите по централ­
ния бюджет за 2014 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на диагностиката и лечението“, бюджетни 
програми по бюджета на Министерството 
на здравеопазването за 2014 г., както следва:
1. Бюджетна програма „Контрол на ме­
дицинските дейности и здравна информа­
ция“ – 3 628 800 лв.;
2. Бюджетна програма „Осигуряване на 
медицинска помощ на специфични групи от 
населението“ – 2 000 000 лв.;
3. Бюджетна програма „Спешна медицин­
ска помощ“ – 3 628 800 лв.;
4. Бюджетна програма „Психиатрична 
помощ“ – 1 094 400 лв.;
5. Бюджетна програма „Осигуряване на 
кръв и кръвни продукти“ – 648 000 лв.
(2) Със сумата по чл. 1, ал. 1 да се увеличат 
показателите по чл. 15, ал. 3 от Закона за 
държавния бюджет на Република България 
за 2014 г.
Чл. 3. (1) Министърът на здравеопазва­
нето да извърши налагащите се промени по 
бюджета на Министерството на здравеопаз­
ването за 2014 г. и да уведоми министъра на 
финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2014 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на здравеопазването.
§ 3. Постановлението влиза в сила от деня 
на обнародването му в „Държавен вестник“.
Министър-председател:
Георги Близнашки
За главен секретар на Министерския съвет:
Веселин Даков
6558
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗДРАВЕОПАЗВАНЕТО
МЕМОРАНДУМ ЗА 
РАЗБИРАТЕЛСТВО
между Министерството на здравеопазването 
на Република България и Световната здравна 
организация, чрез своя Регионален офис за 
Европа, за изпълнението на Програма BG07 
„Инициативи за обществено здраве“, финан­
сирана от Норвежкия финансов механизъм и 
от Финансовия механизъм на Европейското 
икономическо пространство 2009 – 2014 г.
(Одобрен с Решение № 595 от 14 август 2014 г. 
на Министерския съвет. В сила от 12 сеп-
тември 2014 г.)
Член 1
Обхват и цел
Министерството на здравеопазването на 
Република България (наричано по-нататък 
„Програмен оператор“) и Световната здравна 
организация чрез нейния Регионален офис за 
Европа (наричана по-нататък „СЗО“) се спо­
разумяха за следното: Програмният оператор 
изисква и СЗО се съгласява да предостави 
оценка на потребностите.
Член 2
Дейности по сътрудничеството
СЗО предоставя на Министерството на 
здравеопазването на Република България в 
качеството му на Програмен оператор оценка 
на потребностите за изпълнение на Мярка 3: 
Подобряване качеството на пренаталната ди­
агностика, и Мярка 4: Подобряване качеството 
на неонаталните грижи чрез модернизация 
на отделения за неонатални грижи (наричана 
по-долу „оценка на потребностите“).
Член 3
Резултати
1. Програмният оператор в рамките на 
една седмица след датата на последния подпис
под този Меморандум за разбирателство 
осигурява на СЗО съответната информация, 
необходима за подпомагане на извършването 
на тази оценка.